open-index/open-wikipedia-markdown huggingface dataset:
Chorogas

**Chorogas** (, ) – miestas Tadžikistane, Pamyro kalnuose (2200 m aukštyje), prie Gunto ir Piandžo santakos, Afganistano pasienyje. Kalnų Badachšano administracinis centras.

## Istorija
Iki XIX a., Chorogas buvo ginčijamoje teritorijoje tarp Bucharos, Afganistano, Rusijos ir Britanijos žemių. Plečiantis Rusijos įtakai regione, miestas vis labiau tapo pavaldus Rusijai, kol 1925 m. tapo Kalnų Badachšano autonominės srities centru ir netrukus pajungtas prie Tadžikijos TSR. Sovietmečiu buvo bandoma remti imigraciją į miestą, tačiau nepalankios gyvenimo sąlygos neleido Chorogui išsiplėsti.

## Ekonomika ir kultūra
Dabartinis Chorogas – viena skurdžiausių Tadžikistano vietų. Tai izmailizmo (islamo atšakos) centras. 1992 m. įkurtas universitetas, yra kelios mokyklos ir ligoninės. Maisto, statybinių medžiagų pramonė. Pamyro traktu miestas sujungtas su sostine Dušanbė ir Ošu Kirgizijoje. Yra nedidelis oro uostas, iš kurio skrenda maži lėktuvai ir sraigtasparniai.

## Panorama

## Šaltiniai
Ismailo Samani viršūnė

**Ismailo Samani viršūnė** (, ; iki 1998 m. – **Komunizmo viršukalnė** (), iki 1962 m. **Stalino viršukalnė**) – viršukalnė Pamyro kalnuose, rytų Tadžikistane, Kalnų Badachšane, Petro Pirmojo ir Mokslų Akademijos kalnagūbrių sandūroje. Tai aukščiausia Tadžikijos ir Pamyro viršūnė. Aukštis – 7495 m (50 pagal dydį viršukalnė pasaulyje). Šlaituose yra ledynai (Bivačno, Beliajevo), kurių bendras plotas – 136 km².

Aukštesnį, už šiauriau esančią Nepriklausomybės viršukalnę, kalną atrado 1928 m. sovietų-vokiečių ekspedicija ir palaikė ją Garmo viršukalne. Tačiau 1932 m. išsiaiškina, kad tai ne tas pats kalnas ir 1933 m. pavadintas Josifo Stalino garbei (**Stalino viršukalnė**; *пик Сталина*). 1962 m. pervadintas į Komunizmo viršukalnę, o 1998 m. – į Ismailo Samani viršukalnę, persų Samanidų dinastijos valdovo, Ismailo Samani garbei.

Pirmasis į viršukalnę rytine puse 1933 m. įkopė sovietų alpinistas Jevgenijus Abalakovas, dalyvavęs Mokslų Akademijos ekspedicijoje Pamyre. Šios ekspedicijos metu kopiant į viršukalnę žuvo du alpinistai.

Pirmieji lietuviai 1971 m. į šią viršūnę įkopė alpinistai: Algis Briedis, Alfonsas Jakštas, Augustas Kubilius, Jaroslavas Okulič-Kazarinas įkopimo vadovas, Algis Petrauskas, Vitalius Stepulis, Antanas Varanka, Jurgis Zamulaitis.

## Šaltiniai
Duplesio našlaičiai

**Duplesio našlaičiais** (pranc. les Orphelins de Duplessis) vadinamos bene didžiausios vaikų išnaudojimo bylos Kanados istorijoje aukos. Keli tūkstančiai našlaičių iš Romos Katalikų Bažnyčios vaikų namų, Kvebeko provincijos vyriausybei suklastojus psichiatrines diagnozes, buvo arba nusiųsti į psichiatrines ligonines, arba jų pačių vaikų namams suteiktas psichiatrinės ligoninės statusas.

Kanadoje mokyklos ir vaikų namai buvo išlaikomi iš provincijos biudžeto, o psichiatrinės ligonines dar papildomai remiamos Kanados vyriausybės. Pradedant 1940 metais, Kvebeko premjeras Maurice Duplessis, bendradarbiaudamas su vaikų namus prižiūrėjusia Romos Katalikų Bažnyčia, dokumentuose „prikūrė“ fiktyvių psichiatrinių ligoninių, o jų paramai skirtus pinigus savinosi.

Tariamose psichiatrinėse ligoninėse kunigų ir vienuolių prižiūrimi vaikai buvo verčiami dirbti vergiškomis sąlygomis, seksualiai išnaudojami, už nusižengimus patirdavo žiaurias fizines ir psichologines bausmes.

Visa tai truko maždaug iki 1960 metų. 1990 metais apie 3000 išlikusių išnaudojimo aukų pradėjo kampaniją už teisingumą. Be Bažnyčios ir provincijos vyriausybės, buvo apkaltintas ir Kvebeko gydytojų koledžas (College of Physicians of Quebec). Rasti medicininiai įrašai rodė, kad čia daug vaikų su suklastotomis psichiatrinėmis diagnozėmis buvo naudojami naujų vaistų testavimui ir kituose medicininiuose eksperimentuose.

Pasiekę pilnametystę ir išleisti, našlaičiai paprastai būdavo neišsimokslinę ir neturėdavo net paprasčiausių savarankiškam gyvenimui visuomenėje reikalingų įgūdžių. Jų savarankiškas gyvenimas dažnai baigdavosi savižudybe arba nusikalstama karjera.

## Taip pat skaitykite
* Magdalenos prieglaudos namai

## Nuorodos
* CBC news
* CTV news 
* CBC news archive
Kuliškiai (Klaipėda)

**Kuliškiai** – kaimas Klaipėdos rajono savivaldybėje, 1 km į šiaurės vakarus nuo Gargždų, prie Smeltalės aukštupio. Beržyno miškelio atskirtas nuo greitkelio .

## Etimologija
Pavadinimas greičiausiai kilęs iš pavardės *Kulis, Kulys, Kulė*. Vokiečių laikais dažniau minimas kaip **Dargvilai-Žadeikiai** (iš pavardžių *Dargvilas* ir *Žadeikis*).

## Istorija
Kakmas minimas nuo 1685 m. 1725 m. žemėlapyje nurodomas piliakalnis (*Alte Schantz*). 1785 m. minimas kaip mišrus kaimas prie sienos, 4 sodybos.

## Gyventojai

## Šaltiniai
Verslo liudijimas

**Verslo liudijimas** – dokumentas, įrodantis pajamų mokesčio sumokėjimą už numatomą vykdyti veiklą.

Verslo liudijimai išduodami asmenims, norintiems verstis gamyba, teikti paslaugas ar prekyba. Asmuo, įsigijęs verslo liudijimą jame nurodytu laiku gali teikti paslaugas, gaminti gaminius, juos pardavinėti ar prekiauti. Verslo liudijime nurodoma, kokia būtent veikla, kokioje teritorijoje ir kokiomis dienomis asmuo gali užsiimti. Jei asmeniui verstis ūkine veikla padeda kitas jo šeimos narys, tai ir jį galima įrašyti į jį. Paprastai asmenims, turintiems verslo liudijimą, neprivaloma vesti apskaitą. Už verslo liudijimą yra mokama neatsižvelgiant į asmenų apyvartą ir pelną, atsižvelgiama į veiklos vietą. Tarifus nustato rajonų ir miestų savivaldybių administracijos, o prašymą reikia pateikti Valstybinei mokesčių inspekcijai. Pasibaigus verslo liudijimo galiojimo laikui ir asmeniui neįsigijus naujo ar nepratęsus jo galiojimo, laikoma, kad asmuo nutraukė savo veiklą.

## Verslo liudijimai Lietuvoje
Verslo liudijimas yra patogus tuo, kad nereikia registruoti įmonės, taip pat norint nutraukti veiklą nereikia įmonės išregistruoti. Jei asmuo ne pensinio amžiaus, jam reikia papildomai mokėti socialinio draudimo mokestį. Be to, jei jo apyvarta per 1 metus viršija daugiau kaip 45 tūkst. eurų, jis turi tapti pridėtinės vertės mokesčio mokėtoju. Toks apmokestinimas patogus ir Valstybinei mokesčių inspekcijai, nes asmuo turi sumokėti pajamų mokestį prieš gaudamas Verslo liudijimą.

## Nuorodos
* Veikla pagal verslo liudijimą
Problematika

**Problematika** ( – susijęs su uždaviniu) – kurios nors srities problemų, neišspręstų uždavinių, visuma. Pati problemos sąvokos traktuotė gali būti susijusi ir su neapibrėžta, tačiau intuityviai jaučiama problema, ir su gan aiškiai suvoktu ar suformuluotu uždaviniu. Problemos objektyvus buvimas, paprastai, suponuoja dar vieną – jos sprendimo problemą. Problemų sprendimui kuriami teoriniai situacijų modeliai, besiremiantys atitinkamomis mokslinėmis kategorijomis, sudaromi planai ir programos. Problemų egzistavimui objektyvų pagrindą sudaro reiškinių, procesų prieštaringumas ir sudėtingumas pasireiškiantis realiai egzistuojančiose sistemose. Sistemų identifikavimo, poveikio joms, jų valdymo, kai siekiama sistemai pasiekti tam tikrą būseną, atitinkančią problemos sprendinį – modelius tiria kibernetika. Skiriamos sistemos vidinės problemos bei išorinės, kurios paprastai būna susijusios. Problemų sprendimą, kai konkuruoja bent keletas pusių, formaliai aprašo matematikos sritis – lošimų teorija. Neapibrėžtumas aprašyti naudojamos tikimybinės, arba neryškių aibių (fuzzy) logikos. Siekis spręsti problemą paprastai būna susijęs su tam tikru blogybės, pavojaus ar grėsmės konstatavimu, bei kelių jai įveikti numatymu. Problemas gali sukurti pati gamta – tada, paprastai, apeliuojama į jų objektyvumą, arba konkretus žmonės, ar jų grupė. Galimas ir mišrus variantas – pvz., ekologinės problemos. Problemos gali kilti mokslinėje, politinėje, ekonominėje, socialinėje, buitinėje, organizacinėje, asmeninėje plotmėse ir būti viena su kita susijusios į problemų seką, ratą ar sudėtingesnės konfigūracijos darinį. 

## Literatūra
* П. Юцявичене. Теория и практика модульного обучения. Каунас, Швиеса, 1989
Cechų sistema

**Cechų sistema** – amatininkų sąjunga, normavusi jų kvalifikaciją, darbo laiką, pardavimo vietas, turimų pameistrių skaičių.

## Cechų istorija

Miestuose įsikūrę amatininkai pradėjo reglamentuoti ir kontroliuoti savo veiklą. Užsiimti ūkine veikla amatininkas galėdavo tik tuo atveju, jei jis priklausydavo cechui, vienijančiam šia veikla užsiimančius asmenis. Į cechą įstojęs asmuo turėjo dalintis savo patirtimi. Norėdamas būti cecho nariu amatininkas turėdavo ne tik sumokėti mokestį cechui, bet ir vykdyti įvairias kitas sąlygas, pavyzdžiui, kelerius metus keliauti po apylinkes ir mokytis amatų, pagaminti brangų gaminį, liudijantį jo meistriškumą. Neretai cechų nariai vengdavo įsileisti į savo tarpą naujų konkurentų ir kartais labai užkeldavo reikalavimus.

Ribodami konkurenciją tarp narių cechai varžydavo amatininkų veiklą nustatydami maksimalų darbininkų skaičių, darbo laiką. Cecho paskirti atstovai tikrindavo ar laikomasi nustatytų taisyklių, dažnai pasitaikydavo, kad cechai išlaikydavo būrį, turintį vaikyti iš kitų miestų ar kaimų atvykusius prekiautojus, kartais net su pigesnėmis ar geresnės kokybės prekėmis.

Vilniuje buvo ne tik įvairių prekių gamintojų, bet ir budelių, elgetų cechai.

## Cechų žlugimas

Nors iš pradžių cechų sistema palaikė kokybę ir skatino amatininkus tobulėti, vystantis technikai ji tapo progreso stabdžiu. Dirbtinis veiklos suvaržymas trukdė mechanizuoti gamybą, savo rinkos saugojimas stabdė prekybą. Pirmosios didesnės mechanizuotos įmonės kūrėsi nuošaliau kaimuose. Panaikinus baudžiavą tuo pačiu laiku buvo naikinama ir cechų sistema.
Didmeninė prekyba

**Didmeninė prekyba** arba **prekyba urmu** – prekių pardavimas juridiniams asmenims (įmonėms), kurie prekes perparduoda mažesniais kiekiais.

Įmonės, besiverčiančios didmenine prekyba (urmininkai), dideliais kiekiais perka prekes iš gamintojo ir parduoda kitoms įmonėms ar asmenims, kurie tikisi jas perparduoti brangiau galutiniam vartotojui. Didmenine prekyba besiverčiančios įmonės uždirba iš perkamų ir parduodamų prekių kainų skirtumo (maržos). Urmininkai dažniausiai nurodo mažiausią parduodamą prekių kiekį; tokiu atveju iš jų gali pirkti ir galutinis vartotojas.

Lietuvos įstatymai leidžia didmenine prekyba besiverčiančioms įmonėms nurodyti prekių kainas be pridėtinės vertės mokesčio.

Paprastai prekyba urmu besiverčianti įmonė daro didesnę apyvartą negu mažmeninės prekybos įmonė, bet Lietuvoje susiklostė tokia situacija, kad didžiųjų prekybos tinklų apyvarta yra didesnė negu didmenine prekyba besiverčiančių įmonių.

## Taip pat skaitykite
* Mažmeninė prekyba

## Išnašos
Mažmeninė prekyba

**Mažmeninė prekyba** – prekyba asmeninio arba namų ūkio vartojimo prekėmis mažais kiekiais.

Mažmenine prekyba užsiimančios įmonės (pvz., parduotuvės) ar asmenys perka prekes dideliais kiekiais tiesiai iš gamintojo arba didmenine prekyba užsiimančių įmonių, ir parduoda jas mažais kiekiais bei didesnėmis kainomis galutiniam vartotojui. Galutinis vartotojas prekes panaudoja savo reikmėms, vartojimui. Kartais mažmenine prekyba besiverčianti įmonė visą ar dalį savo parduodamos produkcijos pagamina pati.

Mažmeninė prekyba taip pat gali vykti internetu (elektroninė komercija).

## Taip pat skaitykite
* Didmeninė prekyba

## Šaltiniai
Fiskalinė politika

**Fiskalinė politika** – valstybės veiksmai, darantys įtaką biudžeto formavimui, mokesčių koregavimui ar reguliuojantys valstybės skolą. 

Fiskalinės politikos tikslas – reguliuoti vyriausybės išlaidas ir įplaukas. Todėl du pagrindiniai jos elementai yra išlaidos ir mokesčiai. Mokesčiai yra pagrindinis įplaukų šaltinis. Fiskalinė politika gali daryti įtaką paklausai ir ekonominės veiklos lygiui, pajamų pasiskirstymui ir būdams, kuriais vyriausybės skirsto išteklius. 

Fiskaline politika siekiama sumažinti nedarbą, suaktyvinti ekonomiką (ekspansinė politika), sumažinti infliaciją (restruktyvi politika). Vykdant aktyvią fiskalinę politiką, susiduriama su įvairiomis problemomis: rezultatų vėlavimo ar visai jų nebuvimo. O vykdant ekstensyvią politiką susiduriama su biudžeto deficito problema.

Pagrindinės fiskalinės politikos priemonės yra mokesčių(**T**) arba vyriausybės išlaidų (**G**) keitimas.

Didžiausia dalis fiskalinės politikos yra mokesčių koregavimas. Valstybė kartu su fiskaline politika nuolatos vykdo monetarinę politiką. Vykdant monetarinę politiką, leidžiami pinigai ūkio augimo tendencijoms išlaikyti (subsidijuojamos įvairios ūkio šakos) ir struktūrinius svyravimus koreguoti (įvairioms ūkio šakoms suteikiamos mokestinės lengvatos). Dažnai pinigų trūkumas padengiamas išleidžiant pinigų emisiją.

Fiskalinė politika padeda stabilizuoti ūkį, jei valstybinės įstaigos gali numatyti makroekonomines tendencijas ir priimti aktyvius ir teisingus sprendimus. Dabartinė fiskalinė sistema grindžiama įdiegtais ekonominiais mechanizmais, vykdančiais ūkio *automatinių stabilizatorių* funkciją. Prie automatizuotų stabilizatorių priskiriami progresyviniai ir procentiniai mokesčiai, bedarbių pašalpos bei socialinės išmokos.

## Taip pat skaitykite
* Lietuvos valstybės biudžetas
Valiutų kursas

**Valiutos kursas** – kaina, mokama šalies valiuta už kitos šalies piniginį vienetą (kartais už 100 ar net daugiau vienetų).

## Pinigų keitimas

Pinigų keitimo punktai ar bankai nurodo, kiek nacionalinės valiutos reikės mokėti perkant ir kiek bus mokama parduodant vieną vienetą (jei kitų valstybių valiuta labai smulki, tai vietoje vieno vieneto nurodoma 100 ar daugiau vienetų) kitos valiutos. Kartais nurodoma ne nacionalinės valiutos vieno vieneto, o 100 ar dar daugiau vienetų kaina kitų valstybių valiutų atžvilgiu. Lietuvoje pinigų keitimu gali užsiimti tik bankai.

Jei pinigai greitai praranda savo vertę, jų bus norima atsisakyti, juos stengiantis pakeisti į kitus pinigus ar išleisti; kartais nacionalinė valiuta valstybėje iš dalies ar visai užleidžia vietą kitų valstybių pinigams. Dažnai tvirtą kursą turintys pinigai vadinami konvertuojama valiuta. Tolimų ir mažų valstybių valiutomis, kurių rečiau kam prireikia, bei greitai vertę prarandančiais pinigais nelabai kas nori prekiauti.

## Valiutų kursai
Šiais laikais valstybės stengiasi reguliuoti savo valiutos kursus. Valstybės siekia išlaikyti savo valiutą stabilią ir savo gyventojų perkamąją galią, sumažinti savo valiutos kursą kitų valiutų atžvilgiu, sumažinti valstybėje gaminamų prekių kainas ir taip pakelti savo ūkio konkurencingumą.

Valiutų kursai klasifikuojami pagal įvairius kriterijus, kurių svarbiausias – kurso pastovumas. Kursai skirstomi į pastovius ir svyruojančius. Praktikoje labai sunku nustatyti, ar tai pastovus, ar svyruojantis kursas.

Galima išskirti keturias pastovaus kurso formas:
# Pastovus valiutos kursas, išlaikomas nepriklausomais nuo ūkio būklės, infliacijos ar bedarbystės. Dar sakoma, kad valiuta susieta su kita valiuta. Lietuvos litas 1994-2002 m. buvo susietas su JAV doleriu, nuo 2002 m. – su euru.
# Pastovių valiutų kursų sistema, įvesta po Antrojo pasaulinio karo Bretton Woods sistemos rėmuose, atmetė tvirtų kursų idėją ir suteikė galimybę pakeisti pinigus nesant mokėjimo balanso pusiausvyros.
# Pastovių kursų sistema su toleruojama pokyčių marža, kuri leidžia eliminuoti trumpalaikes problemas mokėjimų balanse. Tokią sistemą įpareigoja Tarptautinis valiutos fondas, tada svyravimo marža buvo nustatyta 1 % į abi nustatyto pariteto puses, o paskui padidinta iki 4,5 %.
# Pastovių kursų su leidžiamu nedideliu pariteto pasikeitimu sistema, pvz., 1 % kas mėnesį ar 5 % per ketvirtį. Tokia sistema yra artimiausia svyruojantiems kursams. Jinai dar vadinama slankiu kursu. Tokia sistema naudojama didesnės infliacijos laiku ir suteikia didesnę laisvę ūkio politikoje.

## Šaltiniai
Pinigų kaina laike

**Pinigų kaina laike** arba *pinigų kaina įvertinant laiko faktorių* – koncepcija, paremta tuo, kad pinigai turi atnešti nuošimčius, pinigų vertė didesnė negu tos pačios sumos pinigų vertė ateityje.

## Istorija

Pinigų kaina laike – viena iš fundamentalių finansinių reiškinių, išplėtotų Leonardo Fibonačio 1202 metais. *Pinigų kaina laike* pagrįsta prielaida, kad kiekvienas labiau norės gauti pinigus dabar, negu ateityje, jei viskas lieka vienodai. Dėl to kiekvienas, dėdamas indėlį į banką, reikalauja palūkanų (ir jas uždirba). Pinigai, gauti šiandien, vertesni daugiau, negu pinigai, gauti ateityje, galimų uždirbti palūkanų dydžiu. Jeigu 90 šiandieninių litų po 1 metų padidės iki 100 litų, tai 100 litų po metų kainuoja 90 litų dabar.

Pinigų kaina laike taip pat atsižvelgia ir į bankroto bei infliacijos riziką. 100 piniginių vienetų dabar – patikimas dalykas: juos galima naudoti nedelsiant. Po penkerių metų pinigai gali būti nieko neverti ar paprasčiausiai nesumokėti. Yra ir likutinė pinigų kaina laike, nekompensuojant už nesumokėjimą ir infliacijos riziką, kai paprasčiausiai pageidaujama pinigų *dabar*, o ne *vėliau*. Rinkos ekonomikoje vykdant finansines operacijas svarbiausia yra „Auksinė verslo taisyklė“:

: Suma, gauta dabar, didesnė už sumą, gautą rytoj.

Šio reiškinio tyrimas buvo svarbus formuojant pinigų kainos laike principą (), kuris yra šiandieninės finansų vadybos kertinis akmuo. Taikant šį principą, šiandieninės įplaukos vertingesnės už būsimąsias.

## Pasekmės

Iš pinigų kainos laike seka mažiausiai dvi pasekmės:
* vykdant finansines operacijas, būtina įvertinti laiko faktorių;
* nekorektiškumas (analizuojant ilgalaikes paskolas) sumuojant piniginius dydžius, priskiriamus skirtingiems laiko periodams.
Turtingumo koeficientas

**Turtingumo koeficientas** – pajamų ir išlaidų santykis per tam tikrą laiko tarpą.
Skaičiuojama pagal formulę
: TK = \frac{P}{I}
: *kur *TK* – turtingumo koeficientas per skaičiuojamą laiką, *P* – pajamos per laikotarpį, *I'' – išlaidos per tą patį laikotarpį.

Pvz.: Asmuo per 1 mėnesį uždirba 1000 Lt bei išleidžia 800 Lt. Tai reiškia, kad jo turtingumo koeficientas yra 1,25, todėl jo turtas auga. Jei išleidžia 2000 Lt, turtingumo koeficientas yra 0,5, o turtas turtas mažėja.

Norint geriau nustatyti žmogaus turtėjimo ar skurdimo tendencijas reikia lyginti jo pajamas ir išlaidas per ilgesnį periodą.
Dotacija

**Dotacija** () – valstybės ir savivaldybės institucijų, tarptautinių organizacijų ir fondų bei kitų trečiųjų asmenų finansinė ir materialinė parama konkrečiai veiklai. Dotacijoms taip pat priskiriamas ir nemokamai gautas turtas.

**Dotacijų rūšys:**

* dotacijos, susijusios su turtu – dotacijos, gaunamos ilgalaikio turto forma arba skiriamos ilgalaikiam turtui pirkti, statyti arba kitaip įsigyti. Teikiant tokias dotacijas gali būti nustatomos ir papildomos sąlygos, susijusios su turto rūšimi, vieta arba laikotarpiu, per kurį turtas turi būti įsigytas arba išlaikytas. Prie dotacijų, susijusių su turtu arba trumpalaikiam turtui įsigyti, jei atskaitinio laikotarpio pabaigoje lieka reikšmingas nepanaudotos dotacijos likutis;
* dotacijos, susijusios su pajamomis – dotacijos, gaunamos ataskaitinio ar praėjusio laikotarpio išlaidoms ir negautoms pajamoms kompensuoti, taip pat visos kitos dotacijos, nepriskirtinos dotacijoms, susijusios su turtu.

## Taip pat skaitykite
* Subsidija
Medsėdžiai (reikšmės)

**Medsėdžiais** vadinami kaimai:

* Klaipėdos rajone;
* Kretingos rajone:
** Barzdžių Medsėdžiai;
** Genčų Medsėdžiai;
** Klausgalvų Medsėdžiai;
** Vaineikių Medsėdžiai;
** Žutautų Medsėdžiai;
* Plungės rajone;
* Skuodo rajone.
Paežeris (Klaipėda)

**Paežeris** – kaimas Klaipėdos rajono savivaldybėje, tuoj į pietus nuo Endriejavo, prie kelio . Seniūnaitijos centras.

## Istorija
~2020 m. didžioji kaimo dalis prijungta prie Endriejavo.

## Gyventojai

## Šaltiniai
Paežeris (Pajūris)

**Paežeris** – kaimas Šilalės rajono savivaldybėje, 3 km į šiaurės vakarus nuo Pajūrio. Kaimo pietryčiuose telkšo Kupstis. Ežero pakrantėje yra Paežerio alkakalnis bei ąžuolų parkas.

## Gyventojai

## Šaltiniai
Ledynų Įlankos nacionalinis parkas

**Ledynų Įlankos nacionalinis parkas** () – JAV nacionalinis parkas, esantis pietrytinėje Aliaskoje. Nacionaliniu parku paskelbtas 1980 m. 1996 m įrašytas į UNESCO pasaulio paveldo sąrašą. Parko plotas 13 287 km². Nacionaliniame parke yra 16 ledynų.

Parko apylinkes pirmasis aplankė Džordžas Vankuveris 1794 m. su Britanijos karo laivu. Tuo metu įlanką dengė ledynas, kurio pakraštys buvo 16 km ilgio ir 100 m aukščio. Po 85 metų amerikiečių gamtininkas Džonas Muiras jau surado susiformavusią įlanką. Ledynas tuo metu buvo atsitraukęs apie 70–80 km į sausumą. Šiandien Ledynų Įlankos nacionaliniame parke galime pamatyti susiformavusius fiordus, kurių pakrantėse yra užaugęs miškas.
Pamyras

**Pamyras** (, , ) – aukštikalnių sistema Centrinėje Azijoje, daugiausia Tadžikistane (Kalnų Badachšanas), taip pat Kinijoje ir Afganistane. Tipinė Pamyro teritorija šiaurėje ribojasi Užalajės kalnagūbriu, rytuose – Sarykolės kalnagūbriu, pietuose – Piandžo upe, šiaurės vakaruose – Petro Pirmojo ir Darvazo kalnagūbriais. Kalnynas išsidriekęs 275 km rytų – vakarų ir 250 km šiaurės – pietų kryptymis. Aukščiausia vieta – Ismailo Samani viršukalnė (buv. Komunizmo), kurios aukštis 7495 m.

1971 m. į Ismailo Samani viršukalnę įkopė Lietuvos alpinistai Algirdas Briedis, Alfonsas Jakštas, Augustas Kubilius, Jaroslavas Okulič-Kazarinas (vadovas), Algimantas Petrauskas, Vitalis Stepulis, Antans Varanka, Jurgis Zamulaitis.

Pagal reljefo pobūdį Pamyras dalijamas į Rytų Pamyrą, kuriam būdingas senovinis vidutinkalnių reljefas su lygesniu paviršiumi, ir Vakarų Pamyrą su aukštais kalnagūbriais, atskirtais gilių slėnių. Kalnai susidarė kainozojaus periode, Eurazijos, Irano ir Indijos Australijos plokščių sandūroje. Į Pamyrą sueina Tian Šanio, Kunluno, Karakorumo ir Hindukušo kalnų grandinės. Didelis seisminis aktyvumas (žemės drebėjimai siekia 8–9 balų pagal Richterio skalę galingumą). Yra kalnų krištolo, retųjų metalų, gyvsidabrio telkiniai.

Klimatas rūstus, ryškiai kontinentinis. Vidutinė sausio mėnesio temperatūra Rytų Pamyre (3600 m aukštyje) -18&nbsp;°C, liepos mėnesio 14&nbsp;°C. Vakarų Pamyre (2100 m aukštyje) sausio vidutinė temperatūra svyruoja apie -7&nbsp;°C, liepos 22 d.°C. Vakarų Pamyro slėniuose per metus iškrenta 90–250 mm kritulių, Rytų Pamyro – 60–120 mm. 7500 km² Pamyro apledėję, iš viso yra apie 3000 ledynų (didžiausias – Fedčenkos).

Dauguma Pamyro upių priklauso Amudarjos baseinui. Svarbiausia upė – Piandžas. Yra nemaži Karakulio, Šorkulio, Sarezo, Zorkulio, Jašilkulio ežerai. Landšaftų pasiskirstymą nulemia aukštis ir kritulių kiekis. Rytų Pamyrui būdingos šaltos aukštikalnių dykumos ir akmenynai. Vakarų Pamyro slėniuose daugiausia dykumos, aukščiau 3600 m pasitaiko sausųjų stepių, o virš 4500 m – daugiausia kalnų dykumos ir akmenynai. Slėniuose yra medžių – krūmų (ievų, beržų, arčių). Drėkinamuose slėniuose – kultūrinė augalija (vynuogės, šilkmedžiai, graikiniai riešutai, kriaušės).

1964 m. Pamyro kalnuose, Šachdaros kalnagūbryje lietuvių ekspedicija (vadovas K. Monstvilas) įkopė ir lietuviškai pavadino 3 kalnus:
* Čiurlionio viršūnė (5794 m),
* Donelaičio viršūnė (5837 m),
* Lietuvos viršūnė (6080 m).

## Šaltiniai
Devizas

**Devizas**:
* Tolimuosiuose Rytuose naudojamas istorinio laiko įvardijimas – Nianhao;
* Šūkis – Devizas (šūkis).
* Olimpinis devizas
Arnold Rüütel

**Arnoldas Riūtelis** (; 1928 m. gegužės 10 d. – 2024 m. gruodžio 31 d.) – Estijos prezidentas. 2001 m. pakeitė Lenartą Merį. 2006 m. prezidento rinkimuose prarado vietą Tomui Hendrikui Ilvesui. Liaudies Sąjungos partijos narys.

Sovietmečiu Riūtelis buvo žymus agronomijos specialistas.

## Išnašos

|-
Zonda

**Zonda vėjas** () – regioninis feno tipo vėjo, pučiančio rytų Anduose, Argentinoje, pavadinimas. Zonda – sausas (dažnai nešantis dulkes) vėjas, pučiantis iš Antarktinių Ramiojo vandenyno vandenų. Perkopęs Andų kalnus ir nusileidęs 6000 m sušyla ir pasiekia 40 km/h greitį. Krituliai iškrenta vakariniuose šlaituose. Labiausiai jaučiamas Kujo regione (La Riochos, Mendosos ir San Chuano prov.). Kalnai neleidžia pasiekti šiauriau esančios Punos. Dažniausia pučia gegužės – lapkričio laikotarpiu.
Šniukštai

:: *Apie kaimą Rokiškio rajone žr. [[Šniukštai (Rokiškis)]]*.

**Šniukštai** – kaimas Zarasų rajono savivaldybėje, 6 km į rytus nuo Antazavės. Seniūnaitijos centras. Yra biblioteka ir parduotuvė. Rytuose telkšo Čičirio ežeras, mėgstamas vasarą atvykstančių poilsiautojų. Aplink yra ir daugiau įvairių vandens telkinių. Įrengtas mokomasis gamtos takas.

## Etimologija

Pasak legendos, pavadinimas atsirado iš garsaus šiose vietose gyvenusio kalvio *Šniuko*.

## Istorija

Sovietmečiu veikė kolūkis, iširęs Lietuvai atkūrus valstybingumą. Iki 2008 m. veikė aštuonmetė Šniukštų pagrindinė mokykla (su dendrologijos kolekcija).

## Gyventojai

### Žymūs žmonės
* Šniukštuose gimė choro dirigentas ir muzikos mokytojas Leonidas Abaris (1955–).

## Šaltiniai
Lankupiai (Klaipėda)

**Lankupiai** – kaimas Klaipėdos rajono savivaldybėje, 4 km į pietvakarius nuo Vilkyčių, dešiniajame Minijos krante, prie pat Vilhelmo kanalo. Kanalo pradžioje įrengtas Lankupių šliuzas – Lietuvos technikos paminklas. Kelyje  per kanalą stovi Lankupių tiltas.

Seniūnaitijos centras. Veikia Priekulės I. Simonaitytės mokyklos skyrius. Kitame Minijos krante įsikūrę Šilutės Lankupiai – link jų veda Lankupių tiltas.

Prieškaryje šio kaimo etnografinių pastatų perkelta eksponuoti į Rytprūsius – dabartinį Liaudies statybos muziejų Olštyneke (Lenkijoje).

## Etimologija

XVI a. minima pavardė *Lankop, Lanckope*, bet ji gali būti ir nuo kaimo vardo. Šis būtų iš žodžių *[[lanka]]* ir *[[upė]]*.

## Istorija

Kaimo teritorijoje aptikta akmens amžiaus radinių. 1785 m. minimas kaip karališkasis kaimas, 12 sodybų. XIX a. pradžioje buvo didelis žemdirbių kaimas. Gyvenimas itin pagyvėjo, iškasus Vilhelmo kanalą, kuriuo vyko intensyvi laivyba. Kanalo pradžioje ties Lankupiais įrengtas šliuzas (Lietuvos technikos paminklas). Veikė užeiga, malūnas, dvi perkėlos.

## Gyventojai

## Šaltiniai

## Nuorodos
*
Čiogjamas Trungpa

**Čiogjamas Trungpa** (1940 m. vasario 28 d. – 1987 m. balandžio 4 d.) – budizmo mokytojas, mokslininkas, poetas, vienuoliktasis Trungpa tulku. Jo mokykla Vakaruose vadinama Šambalos budizmu. JAV įsteigė Naropos universitetą.

## Nuorodos

* Šambalos mokyklos svetainė ;
* Naropos universiteto svetainė .
Theodoros Papaloukas

**Teodoras Papalukas** (; g. 1977 m. gegužės 8 d. Atėnuose) – buvęs Graikijos krepšininkas, įžaidėjas.

Per savo karjerą rungtyniavo daugiausia Pirėjo „Olympiakos“ ir Maskvos „CSKA“ klubuose. Dusyk „Eurolygos“ čepmionas, su Graikijos rinktine laimėjo Europos čempionatą bei pasaulio čempionato sidabrą. Pasižymėjo universalumu, gerais perdavimų įgūdžiais.

## Pasiekimai
* Rusijos krepšinio lyga: 2003, 2004, 2005, 2006, 2007, 2008, 2013 m.
* Rusijos krepšinio taurė: 2005, 2006, 2007 m.
* Pasaulio krepšinio čempionatas: sidabras – 2006 m.
* Europos krepšinio čempionatas: auksas – 2005 m.
* Eurolyga: 2006, 2008 m.
* Eurolygos finalo ketverto naudingiausias žaidėjas: 2006 m.
* Graikijos II krepšinio lyga: 1999 m.
* Graikijos krepšinio taurė: 2002, 2010, 2011 m.
* Izraelio krepšinio taurė: 2012 m.
* Adrijos lyga: 2012 m.
* Izraelio krepšinio superlyga: 2012 m.
* VTB lyga: 2013 m.
* Eurolygos krepšinio legenda: 2013 m.

## Nuorodos
Nacionalsocialistinis juodasis metalas

**Nacionalsocialistinis juodasis metalas** (taip pat žinomas kaip **nacių juodasis metalas**,  arba **NSBM**) – idėjinis neonacių black metalo žanras, kuriame dainų tekstai skatina rasinę nesantaiką, atsiskyrimą, antisemitizmą ir arijiškumą.

Šios krypties grupės mažai žinomos plačiajam klausytojui ir turi ribotas platinimo galimybes dėl daug kur taikomos cenzūros.

## Pagrindinės grupės
* Absurd
* Ad Hominem
* Astrofaes
* The Frozen
* Gestapo SS
* Goatmoon
* Gontyna Kry
* Grand Belial's Key
* Graveland
* Hate Forest
* Holdaar
* Infernum
* Kristallnacht
* Nokturnal Mortum
* Ohtar
* Pantheon
* Veles
* Wolfenhords
* Wolfnacht
* Xenophobia
Tadžikijos himnas

***Surudi Milli*** – Tadžikistano valstybinis himnas. Oficialiai patvirtintas 1991 m. Žodžius parašė tadžikų poetas Gulnazaras Keldis, pritaikydamas prie Suleimano Judakovo melodijos, naudotos Tadžikijos SSR himne.

## Tadžikiškos eilės

: Диёри арҷманди мо,
: Ба бахти мо сари азизи ту баланд бод,
: Саодати ту, давлати ту бегазанд бод.
: Зи дурии замонахо расидаем,
: Ба зери парчами ту саф кашидаем, кашидаем.

:: Зинда бош, эй Ватан,
:: Тоҷикистони озоди ман!

: Барои нангу номи мо
: Ту аз умеди рафтагони мо нишонаӣ,
: Ту баҳри ворисон ҷахони ҷовидонаӣ,
: Хазон намерасад ба навбаҳори ту,
: Ки мазраи вафо бувад канори ту, канори ту.

:: Зинда бош, эй Ватан,
:: Тоҷикистони озоди ман!

: Ту модаре ягонаӣ,
: Бақои ту бувад бақои хонадони мо,
: Мароми ту бувад мароми ҷисму ҷони мо,
: Зи ту саодати абад насиби мост,
: Ту ҳастиву ҳама ҷаҳон ҳабиби мост, ҳабиби мост.

:: Зинда бош, эй Ватан,
:: Тоҷикистони озоди ман!
Kausetė

**Kausetė** () – miestas vakarų Argentinoje, San Chuano provincijoje (antras pagal svarbą miestas), apie 30 km į pietryčius nuo San Chuano. Departamento centras.

Miestas įkurtas 1893 m. spalio 17 d. *Villa Colón* pavadinimu. 1977 m. lapkričio 23 d. nukentėjo nuo galingo žemės drebėjimo, kurio metu žuvo 65 gyventojai.

Kausetė išsidėsčiusi svarbioje kelių ir geležinkelių sankryžoje. Svarbus vynininkystės centras.

## Šaltiniai
Pažvelsis (Endriejavas)

**Pažvelsis** – kaimas Klaipėdos rajono savivaldybėje, 5 km į šiaurę nuo Endriejavo, prie Žvelsos.

## Gyventojai

## Šaltiniai
Pipirai (Klaipėda)

**Pipirai** – kaimas šiaurės vakarinėje Klaipėdos rajono savivaldybės dalyje, 3 km į šiaurės rytus nuo Klaipėdos miesto šiaurinės ribos, 3 km į pietus nuo Kretingalės, šalia Danės upės.

## Etimologija
Pavadinimas kilęs iš pavardės *Pipi̇̀ras*, kuri čia gerai paliudyta.

## Istorija
Pipirų kaimas žymimas 1670 m. žemėlapyje. 1785 m. minimas kaip karališkasis kaimas, buvo 3 sodybos.

## Gyventojai

## Šaltiniai
Žalvariai

**Žalvariai** – kaimas Molėtų rajono savivaldybėje, prie kelio . Veikia biblioteka, buvęs Žalvarių dvaras, iki 2008 m. veikė Žalvarių pagrindinė mokykla. Į pietus nuo kaimo telkšo Grabuostas, kurio saloje (užima 13,8 ha) įsikūręs kempingas „Obuolių sala“. 1 km į šiaurės rytus stovi Gailiūnų sentikių cerkvė.

## Gyventojai

## Šaltiniai
Tilvikai (reikšmės)

**Tilvikais** vadinami:

* paukščiai;
* kaimai Lietuvoje:
** Anykščių rajone;
** Kelmės rajone;
** Klaipėdos rajone;
** Plungės rajone;
** Rokiškio rajone;
** Šakių rajone;
** Širvintų rajone.
Triušiai (Klaipėda)

**Triušiai** – kaimas šiaurės vakarinėje Klaipėdos rajono savivaldybės dalyje, 3 km į šiaurės rytus nuo Plikių, šalia kelio , Kretingos rajono paribyje. Pro kaimą teka Bonalė.

## Etimologija
Rašytiniai šaltiniai rodo, kad kaimo pavadinimas – asmenvardinės kilmės (minimas asmuo * Jan Truß Weßait*), iš pavardės *Triùšis, Triušỹs, Trušỹs*. Vilius Pėteraitis [avardę kildina iš žodžio *triùšis* ‚nendrė‘ arba *[[triušis|triùšis]]* ‚kailinis graužikas‘. Asmenvardis *Trùšis* tikriausiai baltiškas iš šaknies *trus-/ traus-* ‚trupėti, lūžti, trūnyti‘, plg.  ‚pamažu trupėti, lūžti; driksti, skarti, šiurti‘. Iš šaknies *trus- / traus-* greičiausiai latvių ir kuršininkų *trusis* ‚asiūklis‘, pajūrio lietuvių *trušis* ‚nendrė, meldas‘.

## Istorija
Kaimas minimas XVII a., XVIII a. dalis pievų priklausė Bachmano dvarui. 1785 m. buvo karališkasis kaimas su 7 sodybomis. 1939 m. kartu su Girngalių (Katkų) kaimu sudarė vieną bendruomenę.

## Gyventojai

## Šaltiniai
Ivari Padar

**Ivaris Padaras** (g. 1965 m. kovo 12 d. Navi kaime, Viru rajonas, Estija) – Estijos ūkio, politinis ir visuomenės veikėjas.

## Biografija

1984 m. baigė Viru profesinę technikos mokyklą, 1995 m. baigė Tartu universiteto Istorijos fakultetą.

### Darbinė veikla
1984 m. Viru tarybinio ūkio transporto darbininkas, 1988–1990 m. Viru remonto ir statybos valdybos stalius. 1990–1991 m. Viru 2-osios devynmetės mokyklos mokytojas, 1993–1994 m. Viru mero padėjėjas. 1994–1995 m. Viru žemdirbių sąjungos pirmininkas. 1995–1997 m. Estijos finansų ministerijos kanclerio padėjėjas. 1997–1999 m. akcinės bendrovės „HT Hulgi“ generalinis direktorius. 1999–2002 m. Estijos žemės ūkio ministras. 2002–2003 m. akcinės bendrovės „Tallink Duty free“ finansų patarėjas.

### Politinė veikla
Nuo 1999 m. Estijos socialdemokratų partijos (SDE) narys, nuo 2004 m. partijos pirmininkas, SDE parlamentinės frakcijos pirmininkas.

2002–2005 m. Viru miesto tarybos pirmininkas. Nuo 2003 m. Riigikogu (*Estijos parlamento*) narys.

### Visuomeninė veikla
Žurnalistas, daugelio straipsnių autorius. 2001 m. Estijos Barbekiu asociacijos steigėjas. Estijos žirginio sporto asociacijos garbės pirmininkas.

## Nuorodos
Asmeninė svetainė
Lenny Wilkens

**Leonardas Randolfas Vilkensas** (; 1937 m. spalio 28 d. – 2025 m. lapkričio 9 d.) – buvęs JAV krepšininkas ir treneris. 1996 m. renkant NBA 50-mečio Visų laikų komandą L. Vilkensas buvo atrinktas tarp 10 geriausių NBA vyriausiųjų trenerių.

1960 m. L. Vilkensas buvo pašauktas *St. Louis Hawks* pirmajame rate šeštu šaukimu. Jis rungtyniavo už St. Louis Hawks (1960–1968 m.), Seattle SuperSonics (1968–1972 m.), Cleveland Cavaliers (1972–1974 m.) ir Portland Trail Blazers (1974–1975 m.). Net devynis kartus jis žaidė NBA Visų žvaigždžių rungtynėse, 1971 m. buvo išrinktas naudingiausiu Visų žvaigždžių rungtynių žaidėju.

1974–1975 m. tapo Portland Trail Blazers žaidžiančiuoju treneriu, 1975 m. baigė žaidėjo karjerą ir dar metus treniravo Trail Blazers. 1977–1985 m. treniravo Seattle SuperSonics, su kuriais 1979 m. laimėjo NBA čempionatą. Vėliau treniravo Cleveland Cavaliers (1987–1993),  (1996 m. olimpiadoje), Atlanta Hawks (1993–2000), Toronto Raptors (2000–2003), New York Knicks (2004–2005). 2005 m. sausio 22 d. atsistatydino iš Niujorko komandos trenerio pareigų, baigdamas trenerio karjerą.

Nuo 2005 m. dirbo Sietle NBA analitiku TV kanale *[[Fox Broadcasting Company|Fox]] Sports Northwest*.

## Šaltiniai

## Nuorodos
* Apie žaidėją Lenny Wilkens 
* Apie trenerį Lenny Wilkens
San Chose de Chačalis

**San Chose de Chačalis** () arba tiesiog **Chačalis** – miestas Argentinoje, San Chuano provincijos šiaurės rytuose, 153 km nuo San Chuano, dešiniajame Chačalio upės krante. Departamento centras.

Miestas įkurtas 1571 m. birželio 25 d. Miesto statusą gavo 1921 m. Tradicinė vynininkystės pramonė. Yra archeologijos muziejus, svarbi istorinė šventykla ir bažnyčia (išaugusi iš 1616 m. pastatytos koplyčios). Svarbus kelių mazgas: keliai į San Chuaną, La Riochą ir Čilę.

## Šaltiniai

## Nuorodos
* Miesto lankytini objektai
Voveriškiai (Klaipėda)

**Voveriškiai** – kaimas Klaipėdos rajono savivaldybėje, 2 km į šiaurę nuo Priekulės, kairiajame Minijos krante, prie santakos su Neknupiu. Per upę nutiestas Priekulės aplinkkelio tiltas, juo eina kelias .

## Etimologija
Iš to, kad kaimas užrašytas asmenvardžiu *Peter Waffer Matz* matyti, kad pavadinimas su priesaga *-išk-* padarytas iš pavardės *Voveris, Voverius, Voverė* ar panašios. Ji yra reta, bet užfiksuota Klaipėdos krašte. Pavardė – iš gyvūno pavadinimo *[[voverė|voverė̃]]*.

## Istorija
Kaimas dokumentuose minimas XVII a. pradžioje, 1736 m. minimos 8 lietuviškai kalbančios šeimos, 1785 m. buvo karališkasis valstiečių kaimas su 8 sodybomis (buvo buvo Įsruties apskrities Priekulės valsčiuje). 1874 m. priskirtas Agluonėnų valsčiui.

1939 m. prijungus Protnešių kaimo bendruomenę ir Stragnos dvaro apygardą Voveriškių bendruomenė sustambinta ir prijungta prie Priekulės valsčiaus.

## Gyventojai

### Žymūs žmonės
* Voveriškiuose 1887 m. balandžio 26 d. gimė gamtininkas mėgėjas, vienas pirmųjų paukščių žieduotųjų Lietuvoje Mikas Posingis.

## Šaltiniai
Baubliai (reikšmės)

Žodis **baubliai** reiškia:

## Paukščiai
* baubliai – *Botaurus* genties paukščiai;
* baubliai – *Ixobrychus* genties paukščiai:
* baubliai – kai kurie kiti garninių šeimos paukščiai.

## Gyvenvietės
* Akmenės rajone;
* Kelmės rajone;
* Kretingos rajone;
* Rokiškio rajone;
* Šilalės rajone:
** Bilionių seniūnijoje,
** Laukuvos seniūnijoje;
* Šilutės rajone;
* Ukmergės rajone.
Budriai (reikšmės)

**Budriais** vadinami kaimai:

* Anykščių rajone;
* Ignalinos rajone:
** Ceikinių seniūnijoje,
** Ignalinos mieste;
* Kauno rajone;
* Kretingos rajone;
* Radviliškio rajone;
* Skuodo rajone;
* Šilalės rajone;
* Švenčionių rajone;
* Lenkijoje.
Isčigualastas

**Isčigualastas** () – geologinis ir gamtinis parkas vakarų Argentinoje, San Chuano provincijoje, La Riochos provincijos pasienyje, priešais Talampajos nacionalinį parką. Užima 603,7 km² plotą ir iškilęs 1300 m aukštyje. Būdinga dykumų augalija (kaktusai, krūmynai, nedideli medžiai). Klimatas sausas ir kontrastingas (nuo -10 °C iki 45 °C). Būdingi stiprūs vėjai (20-40 m/s), ypač pučiant *[[Zonda]]* vėjui.

Parke į paviršių išeina triaso periodo (prieš 230 mln. m.) uolienos. Jose gausu dinozaurų ir pirmykščių žinduolių fosilijų. *Valle de la Luna* („Mėnulio slėnis“) senovėje buvo upės vaga, o jos pakraščiuose augo tropiniai miškai, todėl randama daug suakmenėjusių medžių. Paleontologiniai tyrimai vykdomi nuo 1930 m. iki šių dienų. 2000 m. Isčigualasto parkas kartu su Talampajos parku įtraukas į UNESCO pasaulio paveldo sąrašą.


P1010357 1.JPG|Erozijos paveiktos uolos
Ischigualasto02.jpg|Sfinksą menanti uola
Ischigualasto01.jpg|Akmeniniai rutuliukai, susidarę dėl erozijos
Eoraptor lunensis.jpg|Eoraptoriaus fosilijos
Chačalis

*Apie miestą prie Chačalio upės skaitykite straipsnyje: [[San Chose de Chačalis]].*

**Chačalis** () – upė vakarų Argentinoje, San Chuano provincijoje, Desagvadero sistemos dalis. Susidaro susiliejus Palkos ir Blanko upėms provincijos šiaurės vakaruose. Šios upės išteka iš San Giljermo ir Puniljos kalnagūbrių. Chačalis teka į pietus ir pietvakarius, daro lanką ties Chačalio miestu, aplenkdamas kalnų masyvą. Už Mognos išsišakoja, teka pelkėtomis lygumomis. Įteka į Desagvaderą (čia vadinamą Bermechu) provincijos rytuose (dabar vanduo nepasiekia).

Upė minta daugiausia ledynų tirpsmo vandeniu, taip pat retų lietų vandeniu. Žemupys sausrų metu išdžiūsta. Chačalio upė ties Chačalio miestu patvenkta dvejomis užtvankomis. Naudojama irigaicijai ir hidroenergijai. Vandenyje daug ištirpusių druskų. 2000 m. Kanados kompanija norėjo upės aukštupyje pradėti aukso gavybą, bet dėl upės užteršimo pavojaus šio ketinimo atsisakyta.

## Šaltiniai
San Chuanas (Argentinos upė)

**San Chuanas** () – upė Argentinoje, San Chuano provincijos pietuose, Desagvadero sistemos dalis. Prasideda ties Kalingastos miestu susiliejus Kalingastos, Kastanjo Vjecho ir Los Patoso upėms, prasidedančioms Anduose, apie 4000 m aukštyje, provincijos pietvakariuose, Čilės pasienyje. Nuo Kalingastos upė teka į rytus ir pietryčius, prateka San Chuano aglomeraciją, kurioje patvenkta Uljumo užtvanka. Toliau teka į pietus, nuo santakos su Mendosos upe į rytus pasieniu su Mendosos provincija. Įteka į Desagvaderą pačiuose San Chuano provincijos pietryčiuose, netoli Salina Pampa de las Lataso druskynių.

Aukštupyje naudojama plaukiojimui kalnų upėmis, žvejybai, vindserfingui. Intensyviai naudojama irigacijai.

## Šaltiniai
Kebrada de Uljumas

**Kebrada de Uljumo užtvanka** () yra Argentinoje, San Chuano provincijoje, šalia San Chuano miesto, ant San Chuano upės. Išsidėsčiusi Kebrada de Uljumo kanjone, 18 km upės vaga nuo San Chuano. Tvenkinio plotas 32 km², tūris 440 mln. m³, vidutinis gylis 15 m, o didžiausias – 40 m. Užtvankoje įrengta elektrinė gamina 41 MW elektros eneriją. Tvenkinys intensyviai naudojamas irigacijai (drėkinami aplinkiniai laukai ir slėniai), taip pat vandens pramogoms, poilsiui.
Marlen Haushofer

**Marlen Haushofer** (1920 m. balandžio 11 d. Frauenštaine – 1970 m. kovo 21 d. Vienoje) – austrų rašytoja. Nors buvo gavusi keletą prestižinių literatūros premijų, didžiausias tarptautinis pripažinimas atėjo XX a. devintajame dešimtmetyje.

Plačiausiai žinomas jos romanas „Siena“ (vertė Jurgita Mikutytė. Tyto alba, 2004) (*Die Wand*, 1962).

## Biografija
M. Haushofer gimė 1920 m. balandžio 1 d. Aukštutinėje Austrijoje. Jos krikšto vardas buvo *Marie Helene Frauendorfer*. Pirmus 10 m. praleido Eiler Effertsbach’e, esančiame netoli Frauenštaine, o vėliau mokėsi Linco mokykloje, kuri buvo uždaryta 1938 m., Vokietijai aneksavus Austriją. 1939 m. įstojo į Vienos universitetą, kur studijavo vokiečių literatūrą. 1941 m. susipažino su Manfred’u Haushofer’iu, su kuriuo išsiskyrė 1950 m., tačiau 1957 m. pakartotinai už jo ištekėjo. Mirė nuo vėžio 1970 m. kovo 21 d. Vienoje.

## Kūrybinis kelias
1946 m. pradėjo rašyti apsakymus, kurie buvo spausdinami laikraščiuose ir žurnaluose. 1951 m. ji išleido apysaką „Penktieji metai“ („Das fünfte Jahr“), kuriame aprašomas mergaitės penktieji gyvenimo metai. Už šią apysaką autorei 1953 m. paskirta Austrijos valstybinė paskatinamoji premija. Su pirmuoju jos romanu „Sauja gyvenimo“ („Eine Handvoll Leben“, 1955) atėjo ir tarptautinis pripažinimas. 1963 m. už romaną „Siena“ apdovanota Arthuro Schnitzlerio premija, 1968 m. gavo Didžiąją Austrijos literatūros premiją.
Jorge Garbajosa

**Jorge Garbajosa Chaparro** (*Chorchė Garbachosa*; g. 1977 m. gruodžio 19 d. Madride) – buvęs Ispanijos rinktinės krepšininkas. 2006 metų Pasaulio čempionate išrinktas vienu iš 5 geriausių krepšininkų.

2009 m. rugpjūčio mėn. pasirašė dvejų metų sutartį su Madrido "Real" klubu. 2011 m. kovo 15 d. pasirašė sutartį iki sezono pabaigos su Ispanijos Malagos "Unicaja" klubu.

2011 m. birželio 14 d. pranešė pasitraukiantis iš nacionalinės rinktinės.

## Pasiekimai

* Europos taurės laimėtojas (1996 m.)
* Ispanijos taurės laimėtojas (1999, 2000 m.)
* Europos čempionato bronzos laimėtojas (2001 m.)
* Europos vicečempionas (2003 m.)
* Eurolygos vicečempionas (2003 m.)
* Italijos lygos visų žvaigždžių rungtynių dalyvis (2003 m.)
* Italijos čempionas (2002, 2003 m.)
* Italijos taurės laimėtojas (2002, 2004 m.)
* Italijos taurės naudingiausias žaidėjas (2004 m.)
* Ispanijos čempionas (2006 m.)
* Ispanijos lygos finalo naudingiausias žaidėjas (2006 m.)
* Pasaulio čempionas (2006 m.)
* Pasaulio čempionato simbolinio penketo žaidėjas (2006 m.)
* Išrinktas į geriausių NBA metų naujokų penketuką (2007 m.)
* Europos čempionas (2009 m.)
* Olimpinių žaidynių vicečempionas (2008 m.)

## Šaltiniai
Kalingasta

**Kalingasta** () – miestas Argentinoje, San Chuano provincijos vakaruose, Kalingastos departamente, 135 km į šiaurės vakarus nuo San Chuano, prie Kalingastos upės (netoli San Chuano upės pradžios).

Auginami vaisiai (daugiausia obuoliai). Sulčių, kalvadoso gamyba. Vario gavyba ir perdirbimas. Yra XVIII a. koplyčia.

## Šaltiniai
Juan Carlos Navarro

**Chuanas Karlosas Navaras Feicho** (; g. 1980 m. birželio 13 d.) – Ispanijos krepšininkas, gynėjas.

Dusyk „Eurolygos“ čempionas, buvęs Ispanijos rinktinės kapitonas, su ja tapęs pasaulio ir dusyk Europs čempionu.

Ilgametis „Barselonos“ klubo žaidėjas, tik 2007–2008 m. sezone išvykęs į JAV. 2008 m. vasarą Chuanas iš NBA sugrįžo atgal į savo buvusį klubą Regal FC Barcelona ir pasirašė penkerių metų sutartį.

2018 m. Navaras paskelbė apie savo karjeros pabaigą. 2019 m. jo marškinėlių 11 numeris iškeltas į „Barselonos“ šlovės galeriją. Baigęs karjerą įsidarbino „Barselonos“ vadovybėje, 2021 m. paskirtas komandos vadybininku.

## Pasiekimai

* Eurolyga: 2002–03, 2009–10 m.
* ACB lyga: 1998–99, 2000–01, 2002–03, 2003–04, 2008–09, 2010–11, 2011–12, 2013–14 m.
* Koračo taurė: 1998–99 m.
* Isapnijos krepšinio taurė: 2001, 2003, 2007, 2010, 2011, 2013, 2018 m.
* Isapnijos krepšinio supertaurė: 2004, 2009, 2010, 2011, 2015 m.
* Katalonijos turnyras: 2000, 2001, 2004, 2009, 2010, 2011, 2012, 2013, 2014, 2015, 2016, 2017 m.
* Europos krepšinio čempionatas: auksas – 2009, 2011 m., sidabras – 2003, 2007 m., bronza – 2001, 2017 m.
* Pasaulio krepšinio čempionatas: auksas – 2006 m.
* Vasaros olimpinės žaidynės: sidabras – 2008, 2012 m. bronza – 2016 m.
* Naudingiausias 2008–2009 m. Eurolygos sezono žaidėjas
* Eurolygos finalinio ketverto naudingiausias žaidėjas (2010 m.)
* 2011 Eurolygos naudingiausias žaidėjas
* 2011 m. Europos čempionato naudingiausias žaidėjas

## Šaltiniai
Argentinos ginkluotosios pajėgos

**Argentinos ginkluotosios pajėgos** – Argentinos Respublikos institucijos ir organizacijos, skirtos koviniams ar kitokiems veiksmams vykdyti karo atveju. Argentinos karines pajėgas sudaro: Argentinos armija, Argentinos Respublikos karinis jūrų laivynas ir Argentinos oro pajėgos. Tarnavimas armijoje savanoriškas, nuo 18 m. Rezervines karines pajėgas sudaro 18-49 m. amžiaus gyventojai. Karo atveju būtų galima mobilizuoti 7 mln. karių. Kasmet karinį amžių pasiekia 344 tūkst. jaunuolių. Per metus karinėms pajėgoms skiriama 4,3 mlrd. dolerių. Karinės išlaidos sudaro 0,9 % BVP. Argentinės karinės pajėgos modernios, mobilios, gerai organizuotos. Šalies kariai dalyvauja daugelyje tarptautinių misijų.

## Šaltiniai

## Nuorodos

* Oficiali svetainė
Asulis

**Asulis** ( – „mėlyna(s)“) – miestas Argentinoje, Buenos Airių provincijoje, 302 km į pietvakarius nuo Buenos Airių, prie Asulio upės. Apygardos (*partido*) administracinis centras. 53 tūkst. gyventojų.

Gubernatoriaus Juan de Rosas nurodymu, dabartinio miesto vietoje buvo pastatyta *San Serapio Mártir del Arroyo Azul* tvirtovė, skirta apsiginti nuo galimų indėnų genčių atakų. 1832 m. gruodžio 16 d. milicijos generolas Pedro Burgos įkūrė Asulio gyvenvietę. Miesto statusą gavo 1895 m.

Išvystytas žemės ūkis, gyvulininkystė, taip pat pramonė. Svarbus mėsos eksporto centras. Yra universitetas. Asulis taip pat yra svarbus turistinis centras. Pro miestą praeina Buenos Airių – Bahija Blankos kelias. Geležinkelis į Las Floresą.

## Šaltiniai

## Nuorodos
* Oficiali svetainė 
* Miesto naujienos
Vilja Cheneral San Martinas

**Vilja Cheneral San Martinas** () – miestas Argentinoje, San Chuano provincijoje, apie 20 km į šiaurę nuo San Chuano, prie kelio į Chačalį. Albardono departamento administracinis centras.

## Šaltiniai
Vilja Geselis

**Vilja Geselis** () – miestas Argentinoje, Buenos Airių provincijos rytuose, vandenyno pakrantėje, 105 km į šiaurės rytus nuo Mar del Platos. Partido administracinis centras. 24 tūkst. gyventojų.

Miestas pavadintas dono Carlos Gesell, imigrantų šeimos iš Vokietijos sūnaus garbei. 1931 m. jis nusipirko 16 km² smėlio kopų plotą vandenyno pakrantėje ir pasistatė namą, kuriame įsikūrė su šeima (dabar namas yra muziejus). Geselis apsodino kopas medžiais. Palaipsniui pakrantėje imta statyti vis daugiau namų. Nuo 1940 m. Vilja Geselis tapo populiariu pajūrio kurortu. Miestą pamėgęs jaunimas. Šeštajame dešimtemtyje buvo išplitusi hipių kultūra. Ir šiomis dienomis Vilja Geselis nusileidžia tik Mar del Platai pagal poilsiautojų prie vandenyno skaičių. 

## Nuorodos
*Oficiali svetainė